Gandia reprén l'activitat de 'Beniopa a escena' amb una nova programació per al mes de maig
11 maig 2021

## Gandia reprén l'activitat de 'Beniopa a escena' amb una nova programació per al mes de maig11 maig 2021Última actualització: 11 maig 2021

![](../gestion/img/0c4ccdec198f06cb67b8445314c60ddb448fb7cf2e121d0c0e9bdf2c37ac2ee1.png)  
  

La presidenta de la Junta del Districte de Beniopa, **Amparo Victoria**, ha donat a conéixer la programació d'activitats '**Beniopa a escena**' que l'Ajuntament de Gandia ha preparat per a dinamitzar el barri durant l'últim tram de primavera i que es desenvoluparan amb totes les mesures de seguretat Covid.

Així, aquesta edició 2021 s'iniciarà el pròxim dissabte 15 de maig a les 18 h amb el 'Taller infantil construïm un ambientador', una iniciativa organitzada pel centre Junior Maria Magdalena de Beniopa que es desenvoluparà al Centre Cívic la Quadra. Per a participar-hi a la primera activitat és necessària una inscripció al Centre Social de la barriada (carrer Mestre Michavila 1, Baix) que es podrà realitzar fins al 13 de maig o fins a completar aforament.

El cicle es completarà el 21 de maig a les 20 h amb el 'Monòleg amb Miki Dkai' caracteritzat per l'humor fresc, dinàmic i descarat del còmic. L'activitat serà gratuïta i tindrà lloc al mateix espai, però en aquest cas serà necessària inscripció amb invitació fins a completar aforament.